গরমটা ধীরে ধীরে বেশ বাড়ছেই, বৃষ্টির হঠাৎ কোমল স্পর্শ পাওয়ার আশায় সকলেই ব্যাকুল। কিন্তু মরুভূমির লু হাওয়া আর তপ্ত বালির কথা মনে পড়লে এ সবকিছুই তুচ্ছ মনে হয়। সে যাইহোক, এক ধর্মপ্রাণ সাধারণ মুসলিম যুবক হিসেবে আমার সৌভাগ্য হয়েছিল পবিত্র ওমরাহ পালনের উদ্দেশ্যে মুসলমানদের প্রাণকেন্দ্র পবিত্র মক্কা নগরী, মহানবি হযরত মুহাম্মদ (সাঃ) এর রওজা মুবারকের শহর মদিনা সহ বেশ কিছু গুরুত্বপূর্ণ ঐতিহাসিক স্থান সফর করার। অভিজ্ঞতার ঝুলিটা পূর্ণ হলো মধ্যপ্রাচ্যের এ দেশের ইতিহাস, সংস্কৃতি, প্রাচ্য আর পাশ্চাত্য বিজয়ের কৃষ্টি আর সে দেশের সহজ-সরল মানুষগুলোর আন্তরিকতাপূর্ণ হৃদয়গুলোর উষ্ণ আলিঙ্গনে।